SCC ร่วมทุนตั้ง “เกษตรอินโน” ลุยบริการ-โซลูชั่นการเกษตร
SCC จับมือ “สยามคูโบต้าคอร์ปอเรชั่น-Kubota Corporation” จัดตั้งบริษัทร่วมทุน “เกษตรอินโน” ลุยบริการ-โซลูชั่นทางการเกษตรครบวงจร คาดเปิดดำเนินการไตรมาส 1/65
SCC จับมือ “สยามคูโบต้าคอร์ปอเรชั่น-Kubota Corporation” จัดตั้งบริษัทร่วมทุน “เกษตรอินโน” ลุยบริการ-โซลูชั่นทางการเกษตรครบวงจร
14 ม.ค. 2565

บริษัท ปูนซิเมนต์ไทย จำกัด (มหาชน) หรือ SCC ระบุว่า บริษัท ซิเมนต์ไทย โฮลดิ้ง จำกัด (CHC) ซึ่งเป็นบริษัทย่อยที่ SCC ถือหุ้นทั้งหมดได้เข้าทำสัญญาร่วมทุนกับบริษัท สยามคูโบต้าคอร์ปอเรชั่น จำกัด (SKC) และบริษัท Kubota Corporation (KBT) ในการจัดตั้งบริษัท เกษตรอินโน จำกัด ซึ่งมีทุนจดทะเบียน 70 ล้านบาท โดย CHC มีสัดส่วนถือหุ้นร้อยละ 51 และ SKCและ KBT มีสัดส่วนถือหุ้นร้อยละ 25 และ 24 ตามลำดับ
ทั้งนี้การร่วมทุนตั้ง บริษัท เกษตรอินโน จำกัด สอดคล้องกับกลยุทธ์ของเอสซีจีในการใช้นวัตกรรมเพื่อส่งเสริมการเติบโตทางเศรษฐกิจของประเทศและพัฒนาคุณภาพชีวิตของคนไทย โดยบริษัทร่วมทุนนี้จะดำเนินธุรกิจการบริการและโซลูชั่นทางการเกษตรแบบครบวงจรในประเทศไทย เพื่อต่อยอดการนำเทคโนโลยีและนวัตกรรมสมัยใหม่เพื่อยกระดับความสามารถ ประสิทธิภาพ คุณภาพของภาคการเกษตร ทั้งนี้คาดว่าบริษัทร่วมทุนนี้จะเริ่มดำเนินการได้ในไตรมาส 1/2565
 